
SEMANARIO 
- BNDEPENDIENTE - 
Esun mas iesa na Aruba. 


Obtenible na : 

ORANJESTAD serca 

Ruiz Store 
Playa Coffee Shop 
Eagle Store 
Piet’s Soda Fountain 
Refresqueria Hortencia 
Refresqueria Ingrid 
Refresqueria Fatima 
Refresqueria La Fama 
La Esperanza Supermarket 
Uchee’s Place 
Zepp Wever 
Refresqueria Estrella 
Refresqueria Italia 

SAN NICOLAAS na : 
Refresqueria Central Madeirenae 
La Esperanza Discount Houae 

Chiquito Grocery 
Chung Brothers Grocery. 

SAVANETA na: 

Baby Grocery 
Refresqueria Dei Mar 

CURA CABAI na: 

La Mano de Dios 


POS CHIKITO na : 

La Esperanza Supermarket 

SANTA CRUZ na : 

Titichi’s Groceiy 

H.S. Croes Store 

Eta Croes . Sta. Cruz 360 A. 

Aruba Stor* 

Santa Cruz Store 
Central Rum Shop 

\ }■ 

CASA ARIBA na : 

Tienda Casa Ariba 22 

CALABAS na : 

Calabas Grocery 

PARADERA na: 

Paradera Store 
Mario’s Grocery 
Charlie’s Grocery. 

PIEDRA PLAT na : 
Piedra Plat Store 
Baby Store 

TANKI LEENDERT na : 

Tienda Geerman 
Tanki Leendert Grocery 

NOORD na : 

Palm Beach Store 

Le«a y abona 


“C H U C H U B I” 

E semanario cu circulacion mas grandi na 

ARUBA 

£ Cancion cli Separacion ta Sona atrobe y mas cos! 


Algun dia mas y eleecion 
ta patras di lomba y mester 
dicidi loeual ta bai haci cu e 
Isla di Aruba. 

Oposicion ta segur cu nan 
lo gana e victoria aki y go- 
berna Aruba. Ora esaki so- 
sode ta keda e problema eu 
jama gobierno Central y ari- 
ba e punto grandi aki lo mes- 
ter dicidi kiko ta bai haci pa 
e cuatro anjanan venidero. 

Si mester tin un gobierno 
di Aruba bau di un gobierno 
Central anto locual e politico- 
nan a priminti e pueblo di 
Aruba mester cuminsa mar- 
cha esta SEPARACION. 

Den tur reunion nos a ten- 
de e palabra separacion men- 
ciona y nos ta kere cu e po- 
liticonan Arubano tur huntu 
lo encamina e asunto tambe. 

Un orador a bai asina leuw 
di bisa: “Si Hulanda no duna 
nos e separacion anto nos lo 
hiba e asunto aki na NA- 
CIONNAN UNIDOS. 

E sonido di Naciones Uni- 
dos no ta nada nobo tampoco 
pasobra un partida grandi di 
Curacao a protesta na Nacio- 
nes Unidos y Rusia semper 
ta trece dilanti e punto cu 
Antillas ta colonia y no ta go- 
berna nan mes si no ta bau 
di pia di Hulanda. 

Si mester trece e asunto di 
separacion na Naciones Uni- 
dos lo hanja apoyo di varios 
nacionnan grandi pa trece e 
asunto dilanti y lo ta. locual 
Rusia tabata kier mashar 
tiempo pa mustra cu tin colo- 
nias ainda di Hulanda. 

Hulanda na Naciones Uni- 
dos a defende e asunto di 
colonias mashar bon cu apoyo 
di tur Islas, pero si un isla l 


kier su separacion esaki lo 
haci e cambio. 

Manera nos a bisa caba lo 
no stranja nos cu partida 
Democraat di Curacao lo Uni 
cu e partidanan di oposicion 
aki na Aruba pa nan tin e po- 
der ariba e islanan tambe. 

Puestonan di ministro lo 
ta e cambio pa e Union. Nos 
no por bisa nada di esaki, 
pero si nos kier pa tur hen- 
de ta alerta y no drumi des- 
pues di eleccion pa no por 
abusa di e confianza di pue- 
blo, cu semper ta: “PUEBLO 
A ELIGI MI mi por haci lo- 
cual cu mi kier”, loke a keda 
demostra varios bes caba ora 
tin hende eligido ta cambia 
color pa nan beneficio, paso- 
bra nan ta kere cu nan por 
haci kiko cu nan kier des- 
pues cu nan ta elegido. 

E votonan deposita ariba 
un persona ariba un lista ta 
worde considera deposita ari- 
ba UN PARTIDA y esaki ta 
nifica SI BO KIER BULA 
WAYA bo mester entrega bo 
asiento y no hibele cu bo 
bai gosa di dje pa 4 anja. 

Despues di eleocion natural- 
mente esnan cu a sali elegi- 
do mester ta hombernan 
fuerte, manera Poy Werle- 
man cu a mustra cu e ta c*' 
un partida, y si partida kie? 
dunele puesto e ta accepta y 
si partida no kier e ta keda 
cu e partida. Nunca Poy 
Werleman a bula cura siendo 
e tabata por y lo no haciele 
pa puesto tampoco. 

Nos a tende caba di varios 
candidatonan cu tin aspira- 
cion di ta corre den campan- 
ja pasobra nan ta aspira pa 
bira deputado — sino fono — 


esta hasta bula cura por ta 
den! 

Di nos banda nos ta spera 
cu Aruba lo tin un bestuurs- 
college fuerte, pero cu un 
cuerpo di advies nombra cu 
ta traha huntu cu nan, no e 
cuerpo di ambtenaar so cu ta 
jega duna advies, pasobra un 
ambtenaar ta un ambtenaar 
y por pensa solamente ma- 
nera un ambtenaar! 

Mester forma un gobiemo 
cu un cuerpo di advies cu ta 
consisti di hombernan den nos 
comercio cu sabi de que se 
trata y kende por papia to- 
cante economia di nos isla 
y locual ta na interes di nos 
isla. 

Hamas por larga nos gobier- 
no den man di deputadonan 
solamente, pasobra NINGUN 
DI NAN CU POR WORDE 
NOMBRA TA CAPAZ DI 
POR HUSGA ARIBA TUR 
COS E SO. 

E cuerpo di advies cu wor- 
de nombra mester ta un cuer- 
po cu ta honorario y cu no 
tin sueldo y cu ta dispuesto 
di studia tur e problemanan 
pa bestuurscollege y duna nan 
advies. 

Bestuurscollege ta keda sem- 
per cu e derecho di accepta 
e advies, pero cu advies bon 
duna no tin un Bestuurscolle- 
ge cu por ninga esaki. 

Asunto di dunamentu di 
trabau mester ta den man di 
un grupo neutral cu no a des- 
crimina contra color politica 
manera a pasa den pasado. 

Tur departamentonan mes- 
ter worde gestreamlined pa 
mira unda tin hende ta sinta 
por nada henter dia gana pla- 

Continuacion riba pag. 4 

"CHUCHUBI” 


Diahuebs, 25 di Mei, 1967 


NOS LECTORNAN TA SCIRBI 

Appel di' Eva contra Sed 


Den Panorama di 8 di april 
nos ta lesa un Introduccion 
di valor. E palabranan di 
Redacteur Vermeulen ta asi- 
na bon scohi, cu mi no a duda 
di traduci nan pa nos lesa- 
dornan di CHUCHUBI. 

Kizas tin un lugar ainda 
ariba pagina di informaeion- 
nan sexual. 

Nos ta lesa: 

“APPEL DI EVA 
CONTRA SED.” 

Pa evita tur abuso, mi ta 
declará promé: 

1. Cu mi no ta conocé nin- 
gun di e personanan, cu ta- 
bata presente, ora un mucha 
muher a hanja su mes des- 
honrá den portal di un pakus 
na Den Haag. 

2. Mi ta desaproba tur 
violacion dje sexo femenino. 

3. Cu gusto lo mi por a 
hoga malhechoman, si mi jui 
muher tabata victima. 

Cu esaki mi kier munstra, 
cu mi no ta pidi dispensa pa 
e seis mucha homberaan di 
edad menor, cu na Den Haag 
a sleep un mucha muher te 
den un portal, a tiré na suela, 
a dominé, mientras nan a 
larga un di nan deshonré. 
Mi ta sinti hopi tristeza cu 
e, victima di diezcincu anja, 
cu a hanja un nervous brake- 
down pa motibo di e trata- 
mentu aki, y kizas nunca den 
su bida e por confia ningun 
homber stimador sincero más. 
Pero, locual mi kier bisa si 
ta cu hopi mucha muher mo- 
demo mes ta e causa deplora^ 


ble di homber y mucha hom- 
ber su comportacion malu. 
Tin hopi cu ta bisti “mini”, 
cu no mester sinti sorpresa, 
ora homberaan cuminza pa- 
pia frescu cu nan. 

Algun siman pasa mi a 
hanja bishita na mi oficina 
di un “linda” di Amsterdam, 
donjo di un botica, cu kier a 
enrikeza PANORAMA cu un 
serie di bisti excitante. E 
mes tabata bisti cu un ejem- 
plar extraordinario asina. 

Rand di su saya apenas a 
jega na su heup y solamen- 
te luz chiquito den mi oficina 
tabata causa, cu mi bista a 
keda pega den scuridad. Su 
pia tabata cubri cu un calidad 
mal-blancu di nylon, cu taba- 
ta gatea-gatea for di rudia 
té na unda mester tin fin. 

Pa motibu cu ami, manera 
tur homber tin un bon inte- 
res den anatomia di muher- 
nan, mi no ta sinti berguen- 
za di bisa, cu mi no a tende 
tur palabra mas di su speech. 
Mi no sa pakiko mucha mu- 


her ta bisti “mini”, pero ta 
sigur cu nan no ta haci esey 
pa motibu di nos clima. 

Pero larga nan comprende 
si, cu nan curpa hoben ta tre- 
ce efecto afectivo ariba otro 
sexo. No tur hende ta busca 
buricu cu pelo. Nos homber- 
nan ta criatura normal. Ora 
nos ta mira pecho-beat nos no 
ta corda na promer lugar, 
baby cu tin sed, y ora cu 
nos ta mira mini, nos no ta 
pensa na promer lugar cu nos 
tin di haci cu hende pober. 

Casi tur mucha muher cu 
a hanja un sunchi den scuri- 
dad, por comprendé pensa- 
mentunan di un homber. La 
EVA moderna no mester rabia 
mucha, ora Adam moderno ta 

j 

pone su djente den e appel- 
nan ofreci, cu ta complace 
nan sed. 

Hopi reelama ta pidi hopi 
clientnan. 

P.S. — Ta nos clima cu ta 
haci algu diferenciá, SI? 


K. J. 

UN PROJECTO CU A HOQA 

DEN CAMINDA, 


Dor di Hulanda Bestuurscol- 
lege a ricibi un carta di sen. 
jor Manders e famoso Hulan- 
des cu a pasa algun tiempo 
aki na Aruba y kier a con- 
strui “Hollands Town.” 

Parce cu e senjor aki no ta 
traha mas aki na Aruba, pa- 
sobra e icooperacion cu el a 
spera di Bestuurscollege e no 
por hanja y estimaciones di 
gobierno ta corre den miljo- 
nes mas cu e por construi. 

Senjor Manders a expresa 
su mes cu e ta mashar des- 
apunta den e caso aki espe- 
cialmente cu el a haci tur po- 
sibel pa realisa e plannan pa e 
construccion aki na Aruba un 
lugar cu a horta su icorazon. 

Nos redaccion no por duna 
ningun clase di opinion den 
e caso aki, pasobra Bestuurs- 
colege a tene e asunto aki ma- 
shar secreto, aunke e ta na 
bienestar di Aruba. 

Unico cos cu nos por re- 
eorda den e asunto aki ta cu 
tabata tin un intrevista na 
television, caminda a haci sen- 
jor Manders algun preguntas 
y presentele na e pueblo di 
Aruba como un persona cu 
plannan serio pa Aruba, door 
di Voorlichtingsdienst. 

Nos ta hanja ora un cos no 
ta segur cu ta mehor no tre- 
cele na television mes, paso- 
bra ora cos caba na nada, anto 
ta kende ta keda rediculo? 

Tin varios cos cu tin valor 


politico, pero tin cos cu ta 
mata e politico especialmente 
ora PRESENTA y e no REA- 
LISA. 

Nos lo bai mas den extenso 
ora nos por coba den e asunto 
aki y duna pueblo un idea lo- 
cual a tuma lugar entre sen- 
jor Manders y nos Bestuurs- 
college pasobra senjor Man- 
ders ta mashar indigna y es- 
aki por tin su motivonan. 

Nos a scirbi den Chuchubi 
caba algun edicion posa cu e 
cos di senjor Manders aki ta- 
bata tin algu cu tabata holé y 


parce awor cu e cos ta saliendo 
na claridad. 

Aki nos por mira OTRO 
PROJECTO cu Io tabata nobo 
a hoga y ainda nos ta cu tur 
e projectonan bieuw, sin nin- 
gun pa agrega serio aSerca for 
di tiempo cu e lider di partida 
a bai descansa. 

Tin hopi plannan ariba pa- 
pel, pero en realidad nos ta 
Spera e promer manera PE- 
TROLEO etc. SENJOR MAN- 
DERS KIKO NAN A HACI 
BO CU BO A RABIA CU 
ARUBA? 


o 
■ « 

BO TIN IDEA DI 
CONSTRUI 

UN CAS? 

UN BIJBOUW? 

SPAAR PLACA!! 

Cumpra bo material di construccion na 

Antilliaanse Handel Mij. 

DAKOTA — TELEFOON: 2828-2829 

4 Puntra pa nos discuento pa cash 
♦ Puntra pa nos otro prijsnan special 
4 Puntra pa nos plan di credito. 

pa: MIHO CALIDAD 
SERVICIO RAPIDO 
PRIJSNAN MAS ABAO 

Cumpra na: 

Antilliaanse Handel Mij. 

DAKOTA TELEFOON: 2828-2829 














E CANCION DI_ 

ca di pueblo. 

Mester trata e asunto di 
dokteman aki na Aruba ma- 
shar serio, pa evita eu mane- 
ra ta sosode actualmente ora 
jama un dokter pa un pacien- 
te di kaarchi “DOKTER NO 
TA NA CAS, siendo e tei! 

Mester cuminsa pone un 
auto disponibel pa dokternan 
di warda cu radio aden, YA 
ORA UN PERSONA jama 
tian y nan no ta na cas, e per- 
sona por jama warda di polis 
y esakinan por contact cu e 
dokter over di MOBILPHONE, 
unda cu e ta ariba caminda, 
pasobra e mester bisa na war- 
da UNDA por hanjele ora e 
sali for di su cas si e tin war- 
da y ta ricibi salario di g-o- 
biemo! 

Nos conoce un caso camin- 
da un persona a hanja un 


” CHUCHU BI’ 

atake jama un dokter cu a 
bisa cu e ta bini unbes y ora 
a jamele, UN ORA DES- 
PUES, AINDA E TABATA 
DEN SU CAMA, pasobra 
TABATA DEN MARDUGA, 
Gobiemo ta paga dokter- 
nan UN SALARIO FIHO 
TUR LUNA PA TA DISPO- 
NIBEL ORA NAN TIN WAR- 
DA PA pueblo. SI UN DOK- 
TER MESTER GANA E PLA- 
CA AKI SIN TA DISPONI- 
BEL TUR ORA PA PUE- 
BLO, esaki ta un otro mane- 
ra di horta. ESAKI NOS TA 
JAMA LADRON SHSTBER- 
GUENZA, cobra un placa cu 
no ta gana segun concenshi y 
sirbi pa locual ta worde paga 
TUR LUNA cu un salario 
VAST. 

Mester bini hopi cambios y 
despues di eleccion nos lo bol- 
be ariba e asunto aki! 


Nos Capa di e Siman aki 

Pa Urna Electoral 


Facilmente ta pa nota cu e 
islanan Hulanda den Antillas 
tin solamente nan sentimento 
Hulandes den comun, pero cu 
di tur sentido cada uno ta po- 
dera di nan destino for di 
tempo cu autonomia a bini 
na vigor. 

Asina nos ta hanja cu por 
ehempel islanan Barlovento a 
bai uma electoral for di cua- 
ter siman pasa pa vota De- 
mocrativo pa e proximo cuater 
anjanan. 

Despues di un siman, e isla 
di Flamingo tambe a depo- 
sita su confianza den e par- 
tido di Toontji Abraham, ken- 
de a hereda un bon bista y 
experencia politico di su tata 
defunto. 

Na Corsow despues di un 
batala fuerte, cu hopi factor- 


nan den nan ventaha Partido 
Democratico a hiba un victo. 
ria. Nan a hiba un total den 
Eilandsraad di 13 candidatos 
pa e proximo cuater anjanan. 

Aki na Aruba e destino lo 
ta benta Diabierna awor ora 
cu e pueblo Arubano bai urna 
electoral pa benta nan votos 
riba e partido cu nan ta kere 
cu mester tuma e destino di e 
isla aki den su encargo pa e 
proximo cuater anjanan. 


Cuater anja largo den opo- 
sicion e partido di Albert 
Eman, A.V.P., a hiba e de- 
batenan expresando nan for- 
ma di pensa cu nan no por ta 
di acuerdo cu e Gobierno In- 
sular manera e ta ser forma 
actualmente pa e partido di 
P.P.A. Actualmente si nos 
por nota riba caja e cantidad 
di hendenan cu ta hiba e idea- 
lismo di A.V.P. na halto ta 
hopi? Cu nan cartolinanan 
riba auto y tambe cu nan 
banderanan riba dak di cas. 
Pero esaki ta e sistema cu 
P.P.A. tabata hiba su cam- 
panja antes, pues loke nan ta 
haci actualmente no ta nada 
nobo. Loque si nos ta kere ta 
cu nan lo por hiba un ventaha 
dia 26 si nos tuma na consi- 
deracion loque nan a haci anja 
pasa pa Staten. Nan desven- 
taha ta nan lucha Arubano. 
Ningun hende kier kita Aruba 
for di Arubansnan. Loque cu 
A.V.P. ta predica. E mehor 
argumento pa hiba den esaki 
ta cu John D. Rockefeller a 
menciona cu “Mundo no debe 
ningun hende su pan di cada 
dia, pero si mundo mester 
duna tur hende e derecho di 
gana su pan di cada dia”. Y 
lucha Arubano ta exactamente 
contra di e palabranan aki. 

Despues di a hiba 
nan campanja pa anjanan lar- 
go solitario y sin resultado e 
partido di Poy Werleman anja 
pasa a combina cu e partido 
di Max Croes “P.I.A.” pa asi- 


AKO’S Upholstery, _ 

E LUGA DI FURAMENTO NA ARUBA_ 

TA FURA: 

♦ MUEBLES, AUTO’S, MATRAS, ETC. 
Direccion: Windstraat No. 1 

(Dilanti di Hotel Capital) 

— TEL. : 2 0 2 9 — 











Diahuebs, 25 di Mei, 1967 


”CHUCHUBI” 


5 


na forma un frontera fuerte 
pa drenta den campanja pa 
Staten. Riba e lista aki den 
frio sotano nan a buta un ho- 
ben, cu tabata haci uso di tur 
oportunidad cu ta existi riba 
Antillas, pa a hala atencion 
riba dje, aunke cu ela usa 
obrerismo hopi caba pa su 
stepping- stone den politico. 
E hoben aki ta Wijki Maduro. 

Poy Werleman a mantene 
su mes, pero den segundo lu- 
gar como cu Wijki Maduro a 
demonstra di ta mas agresi- 
vo cu tur dos, y no tabata fal- 
ta nada pa ela demonstra di 
tabata di mas peso cu tur dos 
hunto. 

.Tur e partidonan a 

perde un figura politico du- 
rante di e ultimo cuater anja- 
nan cu a pasa. E partido cu a 
perde e figura di mas impor- 
tante pa e partido y tambe pa 
e pueblo di Antillas ta P.P.A. 
Den e campanja di 1963, ain. 
da nan por a usa su memoria 
pa gana un campanja mas. 
Despues di esey nos tur sabi 
cu tabatin hendenan hambra 
pa posicion, cu despues a ma- 
terialisa, pero lider no tabatin. 
E partido mester a keda lu- 


cha pa cuater anja sin un li- 
der. E spotlight a cai un biaha 
riba Antillenhuis unda nan a 
kere cu Wim Lampe lo por ta- 
bata e salbacion. Pero e son- 
jonan di Wim Lampe cu e ta- 
batin cu Juancho Yrausquin 
no a resulta. Un lider no Aru- 
bano, en particular si su nom- 
ber tabata, Petronia, no taba- 
ta aeceptable. Despues di e 
eleccion di Staten a keda hopi 
cu tabata bini den considera- 
cion. Pero pa por a forma un 
lista manera esun cu P.P.A. 
a forma mester a duna e apo- 
yo moral na Jossy Tromp, 
kende actualmente ta na ca- 
bez di e partido, pero no cu 
por bisa di ta dirigi e parti- 
do. Y kiko e resultado ta di 
e eleccion aki ta depende hopi 
di e forma cu Jossy Tromp 
ta hibé, y tambe ta depende si 
e ta lider ainda despues di 
eleccion. 

Ventaha di P.P.A. ta cu nan 
tin mas cu ochenta porciento 
di e gruponan no Arubano 
den nan fila. Chance y Ma- 
thew por duna nan dos can- 
didato. Servage y Petrona 
por duna nan dos candidato. E 
comunidad chiquito di Suri- 


name ta trece Finck dilanti. 
Pa promer biaha un Hulandes 
por sali cu votos solido di Eu- 
ropeo, cu ta Norder. 

Awor e pregunta ta e Aru- 
banonan den P.P.A. a duna 
tur nan esfuerzo pa, treee su- 
ficiente votos pa e por jega na 
seis eandidatos? 

Nos lema ta cu e gobierno 
cu ser forma mester hiba na 
cuenta cu e ta servidor di pue- 
blo y no donjo di pueblo. Cu 
no ta placa, poder of posicion 
mester prevela, sino caracter 
di esnan cu lo ta den posicion 
pa goberna. 

Cu mester tin respet pa un 
y tur, sea cu e ta haci tra- 
bao bruto di forza, of cu e ta 
haci trabao di inteligencia. 
Cu union ta haci forza. Cu 
amor y carifio tin mucho mas 
balor cu venganza. Y por ul- 
timo cu berdad, aunque cu e 
dura largo, lo triunfa riba 
mentira. 

Promer cu tur partido pre- 
senta nan programa na e hu- 
milde pueblo cu nan mester 
goberna despues di 26 di Mei, 
1967, pueblo lo kier pidi nan 
di corda riba e puntonan aki 
promer. 


SiNGi 
TA ML 

ER 

IDA 

1 

• 

OTRO SIMAN NOS LO ANUNCIA FECHA DI E 

Grandioso Apertura 

PONE TINO NA E OFERTANAN, PREMIOS Y 

direccion NOBO. 

G A N A 

PRECIOSO REGALO EN CONEC- 
CION CU E GRANDIOSO 

APERTURA. 

NOS LECTORNAN TA SCIRBI: 

Savaneta lamta fo’i sonjo 


Ora un persona mal educa 
o cu poco educacion ta expre- 
sa su mes den un forma ir- 
responsabel pa cu su mes, 
ningun hende cu un tiki edu- 
cacion lo no tumele na malo. 
Pero ora un persona basta 
bon educá ta expresa su mes 
di ta! forma cu bo ta cumin- 
sa duda cu e persona ey, sea 
pa falta di interes pa cu 8U 
mes o sea cu e persona ey ta 
mal informa, no ta na. altura 
di cierto cosnan cu lo ta na 
su mes interes, abo como un 
bon ciudadano, tin di ponele 
na su sano huicio. Ora un 
persona ta ataca un persona, 
cu e no mester ataca, pasobra 
e persona ey no ta responsa- 
bel pa cu su pueblo, pa moti- 
bo cu e persona ey nunca a 
hanja e confianza di e pueblo 
y nunca a representá e pue- 
blo ey den eilandsraad; pa 
motibo cu e pueblo ta igno- 
rante pa cu su mes depositan- 
do cada eleccion di nobo su 
confianza den un solo homber 
cu semper (ya pa 12 anja 
caba) a sinta den eilands- 
raad y nunca a habri su boca 
pidi algo pa su pueblo. Ora 
nos ta trece un contract pa- 
dilanti nos ta splica e con- 
tract ey cu cifras y cu per- 
sona. E persona cu nan ta 
devalua cu nan ta critica cu 
no a haci nunca nada pa e 
pueblo di Savaneta ta e dy- 
namico y elustre caballero sen- 
jor O. Croes. 

Senjor O. Creos ta un per- 
sona cu pa 12 anja caba a 
sabi di defende interes di Aru- 
ba den Staten di Antillas Hu- 
landes, unda. interes di cada 


isla mester wordu defende pa 
su representantenan y senjor 
O. Croes awe cu orgullo mi 
tin di bisa a ocupa e puesto 
di onder-voorzitter di Stater., 
cual puesto el a sabi di re- 
presentá cu honor y capaci- 
dad. 

Den Staten ora ta trata di 
puntonan cardinal cu ta toea 
nos dushi isla Aruba, O. Croes 
cu orgullo mi tin di bisa y fir- 
meza cu el semper a sabi di 
resplada Aruba no solo den pa- 
labranan bunita pero cu con- 
viccion, Notulen di Staten ta 


testigua tur esakinan. Y den 
Staten bo no por representa 
un districto, sino un pueblo 
den su totalidad de la mane- 
ra cu esun cu ta pretend© cu 

O. Croes no a haci nada pa 
Savaneta nan tin di culpa nau 
mes, pasobra desde cu el a 
worde postula ariba lista di 

P. P.A. te ainda ningun biaha 
pueblo di Savaneta a deposita 
su confianza den forma di un 
mayoria absoluto cu nos por 
bisa ta Savaneta a eligiele pa 
el representa nos den Eilands - 
raad. Pero si pa mas di 8 anja 



CDRSDS SDCCES 

Atrobe 62 Kandidatonan di CURSUS SUCCES 
a slaag pa nan Diploma di Type. 

ABO TAMBE POR. 

E siguiente Cursonan ta cuminza den luna di 
April. 

STENO: Hulandes — Ingles — Spanjo. 

CONBERSACION: Hulandes — Ingles — Spanjo 
pa principiantenan y pa avansadonan. 

BOEKHOUDEN: I en H y Praktijkdiploma 
Boekhouden. 

Inscribi awe mes na 

(^uróuó <$ucceó 

PLAYA Tel. 1534 

SANTA CRUZ Tel. 8060 

SAN NICOLAAS Tel. 5791. 

pueblo di Savaneta ta ponien- 
do su confianza den persona di 
Guzman Croes, dunando el e 
margin absoluto di mas o me- 
n os 500 á 800 votos cada elec- 
cion, anto pueblo di Savaneta 
y n e derecho sagrado di pun- 
tra e caballero aki que hubo 
Savaneta ta existi ariba Aru- 
ba o Savaneta no ta wordu re- 
presenta debidamente pa e 
homber cu Savanea. a duna 
su confianza. 

Savaneteronan ta bira tem- 
po pa boso habri boso wowo 
y mira con malo nos ta wordu 
representa den Eilandsraad. 
Kendenan ta representa Sa- 
vaneta den Eilandsraad? Dos 
homber cu e mesun caliber, 
ta ja cuné so nan sa bisa, pa 
sobra esun no sa Hulandes 
aunque cu e otro tampoco no 
sa mucho, pero e otro tin di 
atende su mes na su lider ma- 
yordomo. Savaneta mester di 
major represenante y e biaha 
aki A.V.P. mirando cu en ber- 
ded Guzman Croes nunca a 
pidi nada pa Savaneta y cu 
e no ta sirbi den Eilandsraad 
a pone un joven pa waak si 
Savaneta su wowo por habri, 
pasobra un pueblo mal repre- 
senta ta catastrofe di e porve- 
nir di e pueblo. Pero nos Sa- 
vaneteronan tin di culpa nos 
mes pasobra ta nos ta e falta 
awe cu Savaneta no tin nada. 
Pesey pa un Savaneta mejor 
vota consciente vota pa e hom- 
ber cu mas merece bo apoyo 
y cu mas merece bo con- 
fianza. 

Promer cu bo duna e poli- 
tico bo confianza sagrado, 
puntrele sinceramente kiko e 
ta priminti pa Savaneta y si 
ta posibel loque e ta priminti 
Savaneta mester di un MULO 1 - 
school, un kleuterschool y un 
huishoudschool nobo y moder- 


no. Casnan di warda boto pa 
nos piscadoman. Cuátra cos so 
Savaneta ta pidi nada mas. 

Nan tambe ta paga belas- 
ting after all! Vota pa ade- 


lanto di Savaneta votando pa 
e homber cu tin interes di 
pueblo na pecho!! 

Juan van der Linden 



Proto & Skfi Tools 


A KEDA COMPROBA DI TA E MEHOR 
HERMENT PA GARASHI- 
APESAR DI SU ALTA CALIDAD, NAN PRIJS 
TA MASHAR BARATA. 

Bishita: 

A. I. G. na Balashi. 


Nos Lectornan ta Scirbi 


Sr. Redactor di Chuchubi 

Permiti mi un espacio den 
bo Chuchubi tan lesa aki na 
Aruba. Refiriendo na un arti- 
culo cu a sali den Chuchubi 
d.d. Mei 13, 1967 encabeza 
“MERE'CE”, mi lo kier co- 
menta lo siguiente. 

Mi ta di acuerdo cu es ar- 
ticulo aki, solamente cu un 
punto no. I esaki ta esun cu 
ta bisa cu si bo mester di un 
carchi di dokter, bo mester 
acudi serca Sr. Suydon, un 
Surinam. Esaki ta robez, no 
cu mi ta defende e persona 
aki. Pero actualmente ta Sr. 
Osbaldo Croes ta hefe di es 
departamento aki. Sr. Suydon 
ta hefe di Werkverschaffing. 

Awor den es tempo di cam- 


paña aki, Sr. Croes ta dunan- 
do carchi links en rechts. No 
ta importa ki raza of credo bo 
ta, mientras cu otro tempo ta 
dura casi un anja promer cu 
bo por hanja un carchi. 

I awor cu Sr. Croes ta mi- 
randó" cu e triki aki' tampoco 
no ta juda muchu, nan tá usa 
tur sorto di mediónañ asuSto 
pa ganá votós. 

Parce cu awor, segun e mu- 
chanan di school ta bisa, el ta 
busca moda di pone presion 
ariba e Waarnemend Hoofd, 
pasobra esaki no ta di es mes- 
un opinion politico cuné. 

Sr. Redactor, di antemano 
mashar danki pa bo espacio 
concerni na mi. 

Un votador consciente. 


THEO PAALMAN 

Carniceria „PRINCIPAL” 

WILHELMINASTRAAT 67 — TEL. 3254 

EXCLUSIVO Y DI PRIMERA CALIDAD 
Carni di bisé; baca, porco, y carni di carné. 

Tur clase di ham, keshi, etc. y Snacks ! 

Nos Lectornan ta Scirhi 


Loque pueblo mester sabi y 
loque pueblo no mester negii- 
sha ta na interes di un pue- 
blo sano y un pueblo cons 
ciente. Un pueblo tin e de- 
recho sagrado di ta na altura 
di tur clase di acontecimiento- 
nan, tanto social, educativo, 
politica y economico. Den 
ramo di acontecimientonan so- 
cial ta deber di un gobierno pa 
ten e su pueblo na altura di 
tur cambionan di leynan den 
nos codigo civil cu ta na inte- 
res di pueblo y cu pueblo mes- 
ter ta sabedor, pesey mester 
usa tur sorto di acomodación, 
tur sorto di publicacion, tur 
sorto di medio adecuado pa e 
culto pueblo cada biaha di no- 
bo por ta na altura di cam- 
bio y Ieynan nobo cu wordu 
treci na vigor, ya cu ley ta 
exigi cu cada ciudadano mes- 
ter ta sabedor di ley. Gobier- 
no ta responsabel pa educa- 
ci°n di un pueblo, pasobra un 
pueblo bon educa ta na bien- 
estar tanto di e comunidad 
como di e gobierno. Ora un 
pueblo ta bobo, gobiemo t& 
abusa di su hendenan y e go- 
bierno ta bira dictatorial y 
corumpi y ora e pueblo bobo 
n ° por wanta abuso mas di 
su gobiemo nan ta bira re- 
volucionario, pasobra nan ta 
bobo nan no sa mejor. Pero 
ora un pueblo ta bon educa y 
ta consciente, e pueblo ta 
biba tranquil y ora un gobier- 
no ta bai den mal direccion e 
pueblo ta hala su atencion. 

No cu revolucion, pero cu e 
arma sagrado cu ta su dere- 
cho basa ariba ley. E ley di 
eligi un gobiemo nobo. Un 
bon gobierno ta un gobiemo 
cu ta traha na interes di e 


pueblo den su totalidad y no 
un gobiemo cu ta traha pa in- 
teres di un grupito di hende 
of un gobierno cu ta traha pa 
individualidad. 

Derecho di proteccion mes- 
ter wordu garantiza pa henter 
e pueblo y no pa un grupito 
so. Ley di codigo penal mes- 
ter wordu usa contra tur ciu- 
dadano cu comete cierto deli- 
to' y no cntra cierto persona- 


vidual mester ta consciente di 
su hecho, tanto esun cu tin 
poco educacion como esun cu 
ta bon educa. Pesey cada 
persona cu ta comete 1 irreg’u- 
laridades mester ta sincero 


pa cu su mes y compronde cu 
Ioque bo no kier pa nan haci 
cu bo, no haciele cu otro tam- 
poco, pasobra desjracia di 
esun ta castigo di e otro. Ora 
bo haci malo castigo ta bini 
pa bo tardi o tempran. Ta 
deber moral di cada politico 
di instrui, educa su pueblo y 
haciele sabedor kiko ta poli- 
tica decente, y no politica su- 


cu sa kiko ta politika y si abo 
votador ta atende tur reu- 
nionnan, anto bo ta na altura 
di kendenan ta politiko y ken- 
denan ta campeon di blasfe- 
mia. Un politiko decente ta 
un persona cu ta presenta 


Mira pa bo mes 

N A 

Saade Store 

e mihor den tur mercancia 


MUEBLES 

Wasmachine BLACK STONE 
MAGIC CHEF 


admiral 

T.v. _ RADIOS ^ 

AIRE-CONDICIONADOS St °° f di gas: RA NGES 

ii y masha hopi otro cos 
REFRIGERADORES na prijs barata. 

Pa calidad superior: 

Saade Store 

JAMIL SAADE _ Propietario 
NASSAUSTRAAT 1, - ORANJESTAD, ARUBA 
TEL.: 2 18 9 


nan cu nan ta jama peligroso 
pa comunidad. 

Pasobra cada persona indi- 


politiconan ta haciendo. Mi ta 
bisa cierto pasobra tin algun 

Un pais cu tin tur facilidad entrada tin di hisa 
pa cu su economia, pasobra su 
suela ta yen di materia prima, 


pueblo su programa di accion 
cu el a cumpli cunele y un 
programa nobo cu e mes tin 
conviccion dje y e tin di con- 
vence bo cu cifras y cu datos 
ki tempo y cuanto placa e 
programa ta costa y unda ta 
hanja e placa. 

Un politico consciente ta un 
persona cu ta funda critica- 
nan sano, husto y construc- 
tivo. Sano den e sentido di 
ideanan nobo, ideanan cu tin 
valor. Husto den e sentido cu 
en verdad ora un cos no a 
bai bon manera a wordu pro- 
nostica. manera a wordu pla- 
nea. Constructivo den e pano- 
rama positivo ora abo eomo 
un politico ta critica un cos 
cu e idea di haciele mejor cu 
e ta. 

Ora cu un cos ta bon, pero 
bo ta mira e posibilidad di 
haciele mas floreciente, mas 
productivo anto e ora ey bo 
ta trece bo ideanan, bo plan- 
nan pa dilanti y na e mes mo- 
mento bo ta critico e otro plan 
devaluando e y dunando di bo 
mas valor cu e plan anterior. 
Esey nos ta yama critica con- 
structivo. 

Economia ta algo cu hopi a 
wordu scirbi tocante di e to- 
pico aki pero poco ta wordu 
comprende di e importancia 
di e sujeto. Economia di un 
lugar ta depende di su fuen- 
tenan di entrada y ta depen- 
de di un bon gobiemo hones- 
to y trahador. Gobiemo ta 
honesto ora e sabi valor di e 
placa. di impuesto y ta usele 
manera debe ser manera e eco- 
nomia di e lugar ta exigi esey. 

Pa e economia di un pueblo ta 
stabil y floreciente, e gnbier- 
n ° tin di zorg pa ariba e lu- 
gar ey tin trabau, e tin di zorg 
di traha leynan social cu ta 
Proteha e economia di e lugar. 


mester zorg pa e bendicion ey 
florece door di atrae industria- 
nan, fabricanan, negociante 
y capitalnan di exterior. 

Y pa stabiliza nan economia 
na,n tin di pasa leynan social 
pa proteha juinan di tera y 
zorg mas tanto posibel pa e 
capital di placa keda circula 
den nan mes pais, de la mane- 
ra cu cada ciudadano por des- 
aroya su mes economicamen- 
te. Na lugarnan asina mes- 
ter di minimum-loon, pasobra 
e lugar tin su mes medio di 
prosperidad. Na lugarnan asi- 
na por hisa belasting barbaro, 
pasobra e lugar tin progreso. 
Tur hende mester paga be- 
lasting y tur hende huieioso 
pa cu su mes ta compronde 
cu nan tin di paga belasting 
segun economia di nan pais 
ta exigi esey. Tira un bista 
na U.S.A. unda e hendenan 
ta paga belasting barbaro y 
sinembargo belasting (Fede- 
ral-tax) a bolbe subi cu seis 
porciento o sea 18 billion do 
dollar. Un lugar manera Mer- 
ca cu tin prosperidad, tur cla- 
se di ley social, tur medio di 


belasting 
pa mantene su economia sta- 
bil. Awor compara Aruba cu 
cualkier nacion, pais of isla. 

Aruba ta un pais pober na 
materia prima. Aruba su por- 
venir ta scur y penoso. 

Economia di Aruba tawata 
depende di un solo fuente cu 
poco poco pero sigur ta bai 
acabando. Lago tawata e 
hilo unda economia di Aru- 
ba tawata colga pa varios 
anja. Aruba no tin dependi- 
bilidad mas ariba Lago. An- 
tes Lago tabatin 8000 emplea- 
do y tabata paga nan bon, 
pero awor Lago tin menos cu 
2000 empleado y na anja 1968 
Lago lo bai traha cu menos 
cu 1000 hende, anto abo un 
persona huicioso tin di acep- 
ta cu Aruba no tin propio 
medio pa depende ariba y cu 
Aruba ya ta conta cu un di- 
ficit ariba su presupuesto di 
un million 200 mil florin pa 
1967. Anto mi tin e convic- 
cion cu pa anja 1968 cu me- 
nos hende na trabaó, bo por 
comprende cu Aruba su defi. 
cit lo pasa e margin ey. 

Di awor caba mi ta precedi 

E ta continua riba pag. 13 



Pronto na Aruba. 

- LITA 


EN POLVO Y EVAPORADA. 


Agente na Aruba: 

Kusters Trading Co. 

KRUISWEG 10 — TEL. : 1012 

ORANJESTAD 

NOS LECTORNAN TA SCIRBI 

Caravana en Marcha 


Durante di e dianan aki ca 
nos ta nota e actividadnan di 
campanja pa eleccion di Ei- 
landsraad, nos mester mencio- 
na cu den e personanan riba 
tur e listanan tin hopi move- 
mento en busca di votos pa 
di e forma aki nan ser eligi 
pa asina representa e comuni- 
dad Arubano den Eilandsraao 
pa e proximo 4 anjanan. 

Un di e organisacionnan no 
Arubano cu nos ta, ta haci 
un bon esfuerzo pa pone un 
representante den Eilands. 
raad ta e Comunidad Curazo- 
lenjo, esta Grupo Politico Cu- 
razolenjo. 

Y mas ainda e candidato 
cu ta hanjando tur e simpa- 
tia di e comunidad Curazo- 
lenjo ta e joven, dinamico, e 
inteligente Curazolenjo Drs. 
Vimy Servage. 

Den principio a mustra ma- 
nera cu Drs. Vimy Servage 
lo tabata victima di un ma- 
nipulacion politico cu pa anja 
caba ta conoci den e gremio 
di e Curazolenjonan cu ta 
hiba destino di e comunidad 
di Corsow. Pero awor cu al- 
gun di e hobennan a mira cu 
esaki no ta hiba nan den e 
bon direccion y cu ta tempo 
pa cada un di e Curazolenjo- 
nan por tin nan mes opinion 
y nan mes forma pa expresa 
nan ideanan, a bini un cambio 
cu en berdad no ta duna nin- 
gun otro indicacion cu Drs. 
Vimy Servage lo ser hiba den 
Eilandsraad cu e propio voto- 
nan di tur e Curazolenjonah 
riba Aruba. 


Cu Vimy Servage e Ciira- 
zolenjonan sin duda alguná 
lo hanja nan derechonan res- 
peta. Nan lo hanja nan mes 
representa, sin ningun clase 
di rejudicacion. 

Nos por menciona cu si tur 
e organisacion di PPA, ta 
asina activo manera e orga- 
nisacion di Grupo Politico Cu- 
razolenjo, cual grupo ta res- 
palda Drs. Vimy Servage, lo 
no tabatin duda ta kende ta 
gana e eleccion aki. 

Di nos banda nos ta conten- 
to cu e Curazolenjonan a 
sabi di comprende cu un per- 
sona solamente no por tin 
destino di un comunidad asi- 
na grandi den su man. 

Nan a sabi di comprende 
cu nan voto mester ta votos 
di confianza y pa un Curazo. 
lenjo, no votos pa hiba sola- 
mente prestigio adilante, ora 
cu e prestigio ey henter e 
comunidad Curazolenjo no 


por goza di dje Pero awoi 
cu Drs. Vimy Servage nos a 
nota cu henter e comunidacl 
ta di acuerdo pa e sistema y 
e doel cu nan ta campanja. 
Y nos ta bisa atrobe cu nos 
ta sigur di e victoria. 

Di e Curazolenjonan pa ban- 
da di Drs. Vimy Servage, co- 
mo cu e ta un campanja bofl ; 
hiba y lo mas importante un 
campanja pa duna e Curazo- 
lenjonan e respet, derecho y 
nan opinion pa husga bek. 

E organisacion aki ta kete 
cu Gobiemo ta serviente di 
Pueblo y nos su maestro. 
Nan ta hiba un campanja 
unda nan ta convenci cu e 
mundo aki no debe ningun 
hende nan pan di cada dia, 
pero cu cada hende mester 
tin e oportunidad pa gana su 
pan di cada dia. Y campanja 
asina aki hiba manera e Cu- 
razolenjonan ta hibé ta cam- 
panjanan di victoria. 


V E N I 

— V I D I — V I G I 

JEGA 

— MIRA — VENCE 


T oy ota 

♦ 

E auto cu a jega Aruba 

♦ 

Cu a conquista e Pueblo Arubano. 

♦ 

Bo otro auto mester ta un 


T oyota 

Garage Cordia Aruba 

TARABANA 46 — TEL. 2018 


Lesa tur siman Chuchubi 

N 0S LECTORNAN TA SCIRBI 


NOS Sl TA CUIDA NOS PAM 


Sr. Redactor, permiti mi un 
espacio chiquito den bo Chu- 
chubi tan gustá y lesá den 
henter Aruba, y di antemano 
GRACIAS! 

Segun nos hendenan di 
Noord ta weitando tur dia es- 
especialmente den e dos si- 
mannan aki, Señora di depu- 
tado Domi y un otro Señora 
mas ta camnando den pueblo 
di Noord ta pidi hendenan 
vota pa. Domi. No ta den 
Noord e mester camna, pero 
den pueblo di Dakota, unda 
cu e tabata biba antes, paso 
bra den pueblo di Noord nin 
gun hende conoce Sra. di 
Domi, qui ora cu e bin den 
Noord tur e pajaranan di 
mondi ta sconde. 

Nan ta camna pidi voto pa 
Domi, pero e hendenan di 
Noord no ta bnbo j ni kens, 
pasobra nan tur sabi cu ta 
pam di nan esposo nan ta 
cuida. 

E pueblo di Noord tur ta 
na altura, cu Domi a traicio- 
na AVP, su partida di pro- 
mer, pé bai djodjo den pues- 
to, pero no jude den tur skina 
di Aruba, segun un remetido 
di biaha pasa, un remetido 
di mas barata cu tin. Bupita 
traha berdad den tur skina, 
ta den skina di su sacu di 
carson y skina di su oficina, 
Podiser el a. traha bon. Skir- 
bi Chambonada. Nos tur sabi 
cu ta un di e chupadornan a 
scirbié, nos ta spera cu depu- 
tado lo sigi hari y sagudi ca- 
bez, pero e chupador ay mes, 
nos s ^bi cu e ta cu nos parti- 
^a A.V.P. pasobra e mester 


conoce nan bon manera, y e 
familia Emannan ta asina po- 
pular y conoci den henter 
pueblo di Noord, pasobra nan 
ta weitando e edificionan tur 
ay cu a traha y tur e ca- 
mindanan di antes cu A.V.P. 
a traha nan, y cu durante 12 
anja di P.P.A. nan no a weita 
nada cu ta nada haci den 
Noord. Ta. pesey nan tin cu 
duna A.V.P. nan danki pa 
loke nan a haya antes, pero 
nan no ta na sonjo pa bai tira 
nan voto pa un partida of un 
deputado cu no a haci abso- 
lutamente nada pa Noord. Si 
partida oposicion mester haya 
e pueblo di Noord su confian- 
za, anto bosonan tur lo weita 
con e districto di Noord lo 
bolbe hanja su plannan cu e 
tin traha pa haci. 

Pa pueblo di Noord loque 
nan merece, pero no pidi 
voto anto lubida e pueblo. 
Keda boso cas trankil, y no 
molestia hendenan di Noord, 
pasobra ta enbano. 


Come bon of come malu, 
durante 12 anja un tabata tin 
un deputado siquiera pa weita 
kiko e pueblo' di Noord ta- 
batin mester tempo di defun- 
ta Henny Eman (q.e.p.d.) 
Hopi muchanan tabata haya 
lechi, pam por nada na school, 
despues di defunto Henny, 
kende a sigi duné??? 

Ningun hende. Den 12 anja 
nos pueblo di Noord a keda 
bandona, awor boso señora- 
nan tin cuero di cara pa pasa 
pidi vota pa Domi? 

Ta awor numa Domi ta cor- 
da cu tin un Noord ta existi? 
Ay no, boso bai tira boebi 
cu slof. 

Ainda hopi di nan tin co- 
razon pa zundra familia 
Emannan. Ainda bosonan ta 
ciego di no ta weita kiko nan 
a haci pa Noord?? Anto sin 
autonomia. 

Un votador di Noord 
N.J. Figaroa 


Aruba Metal Co. N.V. 

ORANJESTAD BARCADERA 

WE BUY ALL KIND OF METAL SCRAP SUCH AS 
COPPER BRONS — IRON AND STEEL. WE 
ALSO RENT CRANES, FORKLIFTS ETC. 

Boerhaavestraat 21 — Tel. 1346 — 1868 

■■ PA NOS MUCHANAN 



Nos pabien na 

^yieióotx^ cJ-ienriquez 
cu su Primera Santa Comunion 


FINA DIRKSZ: 

Tante Aida a ricibi bo 
carta tambe. Corda bon, s j_ 
gui participa fiel na e ’con- 
curso. 

LIGIA L. WOUTERS 
Ligia tur bo pinturanan ta 
aki, tante Aida ta spera ainda 
ariba e ultimo 

ILKA MARIA EVERTSZ 
Ilka, lastima cu bo a ricibi 
“Chuchubi” asina laat, pero 
en todo caso tante Aida ta 
tene cuenta cu esey. B 0 
chens pa gana na grandi. 


OFERTA 

especial 

durante luna di Mei 

Plaachi zink galvanisá 26 
gauge — Fls. 0.63 pa pia 

FORMICA burn-proof 
4’ x 8’ x 1,5 mm. 

Fis. 19.33 pa plaachi 

Masonite azetá 4’ x 8’ 
Fls. 3.20 pa plaachi 

CONCORD Latex verf 
pa muralla 
Fls. 6.16 pa gallon 


CARTA DI TANTE AIDA 

MARCIA SOLOGNIER: 

Marcia, tante Aida a ricibi 
tur bo cartanan. Nan ta bu- 
nita y bo opstel tante Aida ta 
publicele. 

LUDWINA M. PETROCHI: 

Tante Aida ta spera cu bo lo 
signi lesa Chuchubi y signi 
concursa tur siman asina bo 
tin chens di gana hopi pre- 
ftnonan bunita. Hopi saludos 
di Tante Aida. Bo tekening 
ta bon pinta. 


NA SU AMIGUITONAN: 

HENNY BRITTEN: 

Tante Aida a ricibi bo car- 
tanan y a keda contento cu 
nan. Hopi exito. 

GLENDA CROES: 

Bo tekening tambe tante 
Aida a ricibiele, corda sigui 
mandanan tur siman. 

ERWIN H. MARTIJN. 

Bo pinturanan tambe tur 
ta masha bunita. Corda sigui 
concursa. E ultimo no a yega 
serca Tante Aida áinda. 


STANLEY aluminium 
louvres frames 
Fls. 0.76 pa pida 



San Nicolas TeL 5666 



Abona q 
Lesa 


“Chuchubi ” 

NOS LECTORNAN....... 

cu Aruba su presupuesto lo 
tin un deficit di mas o menos 
3 million si e gobierno actual 
mester cai den man di hen- 
denan incapaz pa gobernele. 
Desde anja 1955 Aruba su en- 
trada di impuesto mester a 
wordu hisa caba door di Lay- 
off program. Pero ta te na 
anja 1960 gobierno a hisa e 
belasting cu 15 opcenten ari- 
ba e suma cu bo mester paga 
na belasting. Hisamento di 
belasting ta dificil, no den e 
sentido cu e masa trabahador 
lo no por pagele, pero nos no 
tin propio medio di entrada, 
nos no tin nos mes producto- 
nan, nos mes materia prima. 

Nos ta depende di otro pais 
pa nos entrada den e sentido 
cu petroli ta di Venezuela e 
mester bini. 

Lago tin di cumpra e ma- 
teria for di Venezuela y ora 
e caba di refina e producto 
essencial ey e ta resulta mas 
caro cu esun cu Venezuela 
tambe ta refina y pa com- 
petencia mundial Lago tin di 
economiza ariba custia di nos 
pueblo aunque cu belasting di 
Aruba pa cu Lago compara cu 
cualkier pais, e kachi kaehi cu 
Lago ta paga ta un bagatel. 
Aruba su presupuesto ta cu- 
bri un suma di un miserable 
20 million di florin pa. anja, 
anto bo mes por imagina bo 
cu no solo ta dificil, pero im- 
posibel pa Aruba, desaroya su 
mes economicamente. Con e 
placa ey mester wordu parti 
(pasobra bo no por usa e pa- 
labra inverti aki nan ya cu e 
placa tin su destino promer cu 
hanjele) wel gobierno tin, pa 
cuminsa, su empleadonan pa 
Paga tur luna un suma, di 
mas o menos 1 million y pico 
cu ta totaliza un suma di mas 


o menos 12 million pa anja. 

Mantenemiento di edificio- 
nan di gobierno', schoolnan 
nobo, edificionan nobo asina 
ta cu abo 1 cu ta consciente 
ta comprende cu ta suma- 
mente dificil pa logra asina 
progreso den futuro. Gracias 
na e esfuerzonan grandi y 
hopi sacrificio Aruba a dren- 
ta den E.E.G. Salbacion di 
Aruba nos por yama E.E.G. 

Si Aruba (Antillas) nunca 
a drenta E.E.G. anto abo 
ciudadano consciente bo por 
imagina bo kiko ta di Aruba 
awor aki y kiko lo ta di Aru- 


Señor Redactor: 

Mi a, lesa un carta den 
“Chuchubi” di Diasabra 
April 15, den cual Señor Be- 
nildo Ras a duna su opinion 
tocante e coalicion cu U.N.A. 
a forma un tempo cu P.P.A.- 
D.P. Mi no ke duna un co- 
mentario ariba e paso cu 
U.N.A. a tuma ni ariba mi 
opinion politico, pero mi ke 
duna Señor Ras un bon con- 
seho. Señor Ras, tur hende 
(cu por vota) tin su opinion 
propio ariba politiek y ta su 


ba. aki 10 anja. Alaba Dios 
cu nos tabatin un jiu di terra 
cu interes di su pueblo na cu- 
razon, sino awe ya nos tur 
tawata victimanan di pobreza 
y hamber corda aki 10 anja. 

Aki 10 anja Aruba lo ta 
mescos cu tempo Aruba ta- 
wata promer cu Lago a bini, 
pero no cu 2000 habitante, 
pasobra pa 2000 habitante 
tawatin rescate, pero cu 60 
mil habitante y bo sa kiko ta 
nifica esaki, wel hamber, mi- 
seria y abismo'. 


privilegio y tambe su deber 
pa vota. Pero dunamento di 
opinion den publico ta un 
questión diferente, como cu 
un persona por insulta otro(s) 
y asina e mester tene cui- 
dao cu loque e ta bisa. Mi 
lo cita un, parti di loque Señor 
Ras a scirbi: “A resulta des- 
pués coe U.N.A., despues a 
bai forma coalicion coe P.P.A.- 
D.P. sabiendo (na school toer 
freres a sinja nos) coe Obispo 
a maldiciona partida D.P. di 
Continuacion riba pag. 16 


J.L. Thijsen 



e promé fabrika ku a produsi BELA na Antijas. 
Y 


SDPER PINE 
DESINFECT 4NT 


pa limpiesa di bo kas, 

Ferffusonstraat 68a. — ARUBA 



Nos Lectornan ta Scirbi 

” C H U C H U B I ” 


Diahuebs, 25 di Mei, 1967 


Nos Lectornan ta Scirbi 


Muy apreciado Sr. Redactor, 

Siendo un fiel lesador di nos 
semanario tan gustá riba nos 
dushi Aruba mi a tuma e li- 
bertad di manda e siguiente 
idea. 

Semper nos por lesa algun 
pida den nos semanario tocan- 
te varios asuntos politicos. 

Locual ta hala mi atención 
mas tanto semper ta e ‘ é co- 
ver ,, padilanti, es decir e ca- 
ricatura. 

Mi por recorda cu hopi anja 
pasá, e lider actual di e par- 
tido AVP (Sr Albert Eman) 
a wordé atacá fuertemente cu 
e ta ricibi e <6 corona ,, di lider 
(simbolicamente) di su papa 
Sr. Henny Eman. E ! acción 
aki e partido PPA a corre un 


campaña fuertemente cunele 
contra AVP. Hasta. borchinan 
a worde pintá y partidarionan 
di PPA a corre den paradanan 
di auto pa desaproba e 66 co- 
ronacion ,J aki. 

Awor hopi anja despues nos 
por mira cu e partido PPA 
(despues di morto di J.E. 
Irausquin) tambe a coroná un 
hende, cual ta netamente un 
66 non-Arubiano ,, Sr. Ernesto 
Petrona. 

Mi suplica ta, esaki: Como 
un elección ta dilanti porta y 
e dos personanan aki ta es- 
nan cu tin mas di bisa den 
nos politica Arubiano, pone 
un caricatura di e dos 66 coro- 
naciónnan ,, aki, riba e cover 
di nos tan apreciá Chuchubi. 


Uno di coronación di Sr. 
Eman door di su papa Henny 
y e otro di Sr. Petrona door 
di su lider Juancho. 

Tambe agrega es palabra- 
nan aki: 66 BRINGA DURO 
PA BOSO ISLA NATAL, 
PERO NO PA BOSO MES 
SACO^. 

Si ta psible, ta mi deseo di 
mirele promé cu elección como 
un 6k COVER ,, asina e tin mas 
efecto. 

Danki di antemano, 

N.N. 


NOTA DI REDACCION — 
Ta duel nos cu no tin tiem- 
po pa complace cu bo N.N. 


La Esperanza 
Supermarket 

Cu su prijsnan semper barata , a juda mantene 
costo di bida na Aruba abao. 

Mira pa bo tambe ta un cliente, feliz y satisfecho. 
Y participa, ademas di hanja prijsnan barata, den 
E Concurso Bombacional cu La Esperanza Super- 
markets ta ofrece na pueblo di Aruba. 

Si NO TABATA PA LA ESPERANZA 
PRIJSNAN Dl COMESTIBLES NUNCA 
LO A BAHA NA ARUBA 

Mi no a gusta e ultimo 
Informacion Sexual 


Senjor redactor mi ta un 
f iel lesadora di Chuchubi, pero 
nxi no a gusta e ultimo pagina 
sexual di Chuchubi, pasobra e 
tabata masha crudo y escribi 
mucho realistico. 

Gracias, Un lesadora. 


NOTA DI REDACCION. — 

Senjorita lesadora: 

Den e tiempo moderna aki 
ta un manera so hende por 
comprende esta scirbi cla y 
manera e asunto ta. E buki di 
verdad esta BIBLIA ta bisa: 
“MESTER DUNA CADA COS 
SU NOMBER MANERA E 
TA. Si Biblia, e escritura 
Santa ta duna nos esaki como 
base pa publicacion y BIBLIA 
mes ta jama un Prostituta 
un Prostituta y realisacion di 
sexo contrario un abomina- 
cion, y e buki aki ta esun cu 
e publicacion di mas grandi 
den henter mundo y cu ta 
worde lesa den tur iglesia pa 
e fielnan, kiko bo por tin con- 
tra di VERDAD. 

Mucho tiempo caba nos ta 
hunga e wega di tira piedra 
sconde man, y resultado ta cu 
nunca ta sa KENDE TA PRO- 
TESTA y esaki ta perde su 
forza di inpacto ariba esun cu 
mester poné na su lugar. 

Den nos corte di husticia 
tambe y na warda di polis 
tambe, ta hunga e wega di 
tira piedra sconde man ora ta 
trata di un criminal, UN PER- 
SONA CU HENTER PUEBLO 
MESTER SA KENDE E TA, 
door di duna INICIAL enbes 
di publica e nomber eompleto 
pa pueblo sa kende ta e mal- 
hechor. 


E courantnan a larga con- 
ta nan un cuenta y nan ta 
spaar ladron y asesinos, pa- 
sobra nan ta bisa of mehor di- 
cho no kier duna nomber, 
PERO NOS HUEZ DILANTI 
DI CORTE DI HUSTICIA CA- 
MINDA ta husga criminal y 
CAMINDA TA UN LUGAR 
PUBLICO si ta jama cada 
hende na su nomber y hasta 
ta scual criminal ora nan par- 
ee dilanti di e mesa di husti- 
cia, Hamas y nunca nos a ten- 
de nos JUEZNAN papia cuen- 
ta di A.C. of L.C. of W.C., 


sino semper nan ta jama e 
nomber publico pa tur hende 
sabi kende nan ta husga. 
Tiempo lo jega aki na An- 
tillas tambe cu lo cuminsa 
duna pueblo noticias cu nom- 
ber completo pa pueblo sa de 
quien se trata. 

Asina tambe senjorita ta 
duel nos cu bo no ta gusta e 
articulo pero ta asina nos mes- 
ter sigi publica manera BIJ- 
BEL TA BISA CU MESTER 
HACI: “DUNA CADA COS E 
NOMBER CU E TIN.” 


Nos no ta haci hopi propaganda 

NO TIN NECESIDAD 

-xx- 

Algun luna pasa e Roswell Park Memorial Institute 
di New York a test hopi marca di cigaria Americano 
pa nan contenido di teer y nicotine. 

E cigarilla cual a worde comprobá di tin MENOS 
nicotine y teer di tur cigarilla ta 

T R U E 

o sea, CIGARILLA T R U E TA E MIHOR filtrá. 

Ora cu e rapport aki a worde publika, 
e demanda tur luga di 

T R U E 

a subi fuertemente. 

Ta pa esei nos no mester haci hopi Propaganda pa 

T R U E 

NO TIN NECESIDAD. 


T R U E (Blue) — Kingsize Filter. 

T R U E (Green) — Menthol Filter. 

Agente General: 

Casa Matias 

ARUBA 

















16 


“CHUCHUBI” 


Diahuebs, 25 di Mei, 1967 


NOS LECTORNAN....... ' 

Corsow. Coe esey U.N.A.. a 
kibra soe garg-anta tambe, 
pasobra U.N.A. a predica 
toer caminda coe e ta un par- 
tido ‘Christiaan’, y ta stran- 
jo coe e por a mara coe un 
partido jen di protestant i 
mazon manera D.P. coe Obis- 
po a condena y maldiciona” y 
mi lo ke comenta lo siguiente. 
1) Mi ta calcula cu Señor Ras 
ta un persona di mayor di 
edad y cu e tin un propio opi- 
nion (di su mes), pero ta par- 
ce cu ta loque freres nan a 
sinjele y loque Obispo a bisa 
e ta kere y sin purba di weita 
si ta berdad si of no' y hanja 
sa kiko ta kiko (mi no ta kere 
cu Obispo lo maldiciona un 
partido pasobra e tin protes- 
tant y mazon como miembros 
y simpatizadores); asina mi 
ta discutiendo loke Señor Ras 
a insinua o referi na dje. Un 
hende cu poco vista objetivo 
no ta lanta bula kere un cos 
di biaha sin cu e mes inves- 
tiga e asunto; tin varios ma- 
nera di scucha (of lesa) ob- 
jetivamente, evalua y analisa 
logicamente, y despues con- 
clui un opinion cu por worde 
discuti y defendi. Mi no ta 
kere (fey di lo que mi a lesa) 
cu Señor Ras a haci esaki pre- 
cisamente. 2) Ademas mi 
no ta kere cu Señor Ras ta 
bon informa den terreno di 
religion. Door di bisa cu 
“U.N.A. ta un partido ‘Chris- 
tian’ y cu U.N.A. a kibra su 
garganta den forma coalicion 
cu un partido yen di protes- 
tant y mazon manera D.P.”, 
aki Señor Ras no solamente 
a haci un error categórico 
pero e a mustra cu e no sa 
mucho di religion (como cu e 
religion protestant tambe ta 
cristiano) y e tambe a insul. 


ta a la vez tur protestant y 
mazon (of ta error di Obispo) 
Mi no sa si Señor Ras ta na 
altura cu Señor Albert Eman 
ta protestant y cu e ta leader 
di e partido cu Señor Ras ta 
vota pé! 

Mi no ke trece un argu- 
mento personal tocante e 
asunto aki entre Señor Ras y 
mi mes, pero mi ta dunando 
un conseho despues di a lesa 
e articulo aki. Mi sa cu e ma- 
yoria di e pueblo di Antillas 
ta católico, pero no cu esey 
ta e unico religion cristiano y 
cu un asunto religioso asina 
mester worde treci den ques- 
tiones di pélitiek. Generalmen- 
te un poblacion di cualkier 
pais of isla ta desarollo f’ey 
hende di tur of varios sorto 
di cultura, religion, rasa, y 


nacionalidad. Ami mes ta un 
protestant, pero no ta pesey 
mi a tuma e paso di scirbi 
e carta aki — si mi tabata 
pertenece na cualkier otro re- 
ligion mi lo a haci mescos! 
Mi ta comprende cu e eleccion 
venidero pa Eilondsraad tin 
hopi hende sinta manera riba 
panchi cajente, pero mi lo 
aprecia si Señor Ras por ree- 
tifica su mes un poco mas. 

Un estudiante Arubiano, 
Rodney E. Croes 


P.S. — Mi a caba di lesa e 
carta di Señor T. Leest dirigi 
na Señor Ras (den “Chuchubi” 
di Diasabra, April 22) y mi 
ta weita cu Señor Leest tam- 
be a comentá ariba e hecho 
eu Señor Eman ta protestant.' 


DCHEE'S PLACE 

Nassaustraat, Oranjestafl. 

♦ CAMINDA CUMINDA TA SABROSO 

♦ CAMINDA FAMIANAN DECENTE TA 
CONTRA; 

♦ CAMINDA TIN UN ADMOSFERA 
DECENTE 



Lesa u abona “Chuchubr 

RINTING 


P a bo pamfletanan, Cliché, foto i| tur otro trabao 
di emprenta, nos ta hac/ pa bo rapidamente 


il na pñjsnan cu bo por paga. 

